User:Ashokhamrahi/sandbox

अशोक हमराही

वर्षों तक शिक्षण कार्य से जुड़े रहने के बाद 1987 में लखनऊ से प्रकाशित हिंदी दैनिक समाचार पत्र नवजीवन में उपसंपादक के रूप में अपने जीवन की नयी शुरुआत की.

इस बीच लखनऊ दूरदर्शन और आकाशवाणी में लेखक-एंकर के रूप में  भी जुड़े रहे. उद्घोषक के रूप में भी अपनी सेवाएं प्रदान की. वर्तमान में भी वह मुंबई में रहते हुए विविध भारती और एफ़एम गोल्ड मुंबई में आरजे के रूप में समय-समय पर अपनी सेवाएं दे रहे हैं.

एसोसिएटेड जर्नल्स लिमिटेड के हिंदी दैनिक नवजीवन का प्रकाशन कमज़ोर पड़ने और अंततः बंद होने तक अब तक नाम से टी वी के लिए न्यूज़ मैगज़ीन निकाली. इसके बाद वर्ष 1999 में नोयडा में कुछ महीनों तक ज़ी न्यूज़ में कार्य करने के बाद लखनऊ वापस लौटकर नागरिक लोक साप्ताहिक में समाचार संपादक के रूप में कार्य किया और फिर वर्ष 2001 में मुंबई आ गए.

मुंबई में उन्होंने हिंदी ब्लिट्ज़ के पूर्व संपादक नंद किशोर नौटियाल के साप्ताहिक समाचार पत्र नूतन सवेरा में समाचार संपादक के रूप में कार्य करते हुए यहीं से प्रकाशित मुंबई में राजस्थान और मुंबई में उत्तर भारतीय नामक मिनी इनसाइक्लोपीडिया के संपादन में सहयोग किया. इस बीच मुंबई के ही एक दैनिक समाचार पत्र दो बजे दोपहर में भी संपादकीय सहयोग किया. उन दिनों इसका प्रकाशन निज़ामुद्दीन राइन कर रहे थे.

इसी बीच मुंबई से प्रारम्भ पहले आध्यात्मिक टीवी चैनल आस्था में भी लेखक और एंकर के रूप में शुरुआत से जुड़ गए. आस्था में रहते हुए करीब दस वर्षों तक कई विशेष कार्यक्रमों के निर्माण में इनका उल्लेखनीय योगदान रहा. मंगल कामना, सात्विक आहार, आस्था अन्ताक्षरी जैसे कई कार्यक्रम अत्यधिक लोकप्रिय भी हुए. इन कार्यक्रमों में उनकी पत्नी राजुल ने उनके साथ एंकरिंग की है.

अशोक हमराही का लेखन कार्य बहुत ही विस्तृत रहा है. दूरदर्शन के लिए विशेष अवसरों और विशिष्ट लोगों के जीवन से सम्बंधित आलेख-गीत, कहानी, कविता ,उपन्यास, रंगमंच, कथक मंच, टी वी धारावाहिक, फ़िल्म हर क्षेत्र के लिए उन्होंने लेखनी चलाई है.

अशोक हमराही ने आकाशवाणी और दूरदर्शन के लिए गीत लिखने का रिकॉर्ड कायम किया है. वृन्दगान, देशगान सहित सभी तीज-त्योहारों, सभी मौसम, सरकारी योजनाओं और लगभग सभी विशेष अवसरों के लिए उन्होंने गीत-ग़ज़ल-भजन लिखे हैं, जिनकी संख्या हज़ार से भी अधिक है, जो समय समय पर अभी भी आकाशवाणी से प्रसारित होते रहते हैं.

दूरदर्शन के लिए फ़ीचर्स - बुद्धं शरणं गच्छामि, महाकुम्भ, प्रियदर्शिनी इंदिरा गाँधी, स्मृति शेष : गुलाब बाई,  इतराती धूप, नन्हीं-नन्हीं बुंदिया, ज्योति पर्व, स्नेह सूत्र, यदा यदा हि धर्मस्य, मुक्ति धारा, आद्या नमामि, पालकी बहार की, विजय सत्य की रही धरा पर, रंग बरसे आदि.

रेडियो रूपक श्रृंखला - प्रदेश के रंग हमारे संग (उत्तर प्रदेश पर्यटन)

रंग मंच लेखन - सिद्धार्थ का गृह त्याग, मायाजाल, अंधेर नगरी (मूल कृति भारतेंदु हरिश्चंद्र), कामायनी ( मूल कृति जय शंकर प्रसाद), उर्वशी ( मूल कृति रामधारी सिंह दिनकर), वैशाली की नगर बधू (मूल कृति आचार्य चतुरसेन), आँख की किरकिरी (मूल कृति रवीन्द्रनाथ टैगोर), परिणीता (मूल कृति शरत चन्द्र चट्टोपाध्याय)रेनबो, कहाँ खो गयी निर्मल धारा,  गंगा सागर, सात सुर सजे आदि.

कथक रंगमंच - अकथ कहानी प्रेम की (भारतेंदु हरिश्चंद्र की कृति चन्द्रावली नाटिका पर आधारित), खुसरो रैन सुहाग की, बेगम हज़रत महल आदि.

गीत नाटक - विजय (कारगिल वीरों को समर्पित)

नृत्य नाटिका - कुम्भं कुम्भ समाहित

उपन्यास - दोस्ती, आरोप, सिसकते किनारे, पहला पति, और रात ढल गई, मुट्ठी भर रेत.

काव्य संग्रह - हमराही शतक (छंद संग्रह), करुणा (खंड काव्य), आस्था के स्वर (भक्ति गीत), ग़ज़ल संग्रह

रेडियो नाटक - अंतिम प्रणाम, अँधेरे उजाले, अविनाश, मुन्नी का सपना.

टीवी धारावाहिक - सबके लिए (दूरदर्शन), तलाक़ क्यों (दूरदर्शन), इंद्रधनुष, (दूरदर्शन), सलाखें (यूटीएन ), आख़िर कब तक (ई टी वी), बैंड स्टैंड (सी एम एम), उसने कहा था (सी एम एम)

टेली फ़िल्म - द जजमेंट, अपने-अपने सबके सपने, अधूरे स्वर, सीमा, सुहानी भोर, मंज़िलें और भी हैं, पूरा सच, एक रात.

फ़ीचर फ़िल्म - आशिक़ मिजाज़, प्यार बंटता नहीं, परदेसी मीत, आस, कहानी गुड़िया की (सत्य कथा पर आधारित) हे भगवान्, अनामिका, सती सावित्री, बात एक रात की.

अशोक हमराही ने वीनस, टाईम्स म्यूज़िक, टी सिरीज़, लहर आदि कई म्यूज़िक कंपनियों के लिए नियमित रूप से गीत-ग़ज़ल और भजन लिखे हैं. विज्ञापन बनाने वाली कई कंपनियों के लिए 100 से अधिक विज्ञापन भी लिखे हैं.

वर्तमान में रंग लेखन के साथ - साथ www.prakashak.in और www.positivenewsnetwork.in नामक websites का सफ़ल संचालन करते हुए विभिन्न भाषाओँ की भिन्न-भिन्न विधाओं में हो रहे लेखन और प्रेरक सूचनाओं को एकत्रित/संकलित कर रहे हैं. White Ink Entertainment Channel के माध्यम से महत्वपूर्ण व्यक्तियों, तिथियों, घटनाओं तथा साहित्य सम्बन्धी उल्लेखनीय सन्दर्भों के फिल्मांकन, ध्वन्यंकन और प्रकाशन में संलग्न हैं.